**CENU APTAUJAS**

**NOLIKUMS**

**“Gāzes kondensācijas tipa apkures iekārtas nomaiņa Īslīces pagastā”,**

**identifikācijas numurs BAP/2-1/2025/47**

Bauskā, Bauskas novadā Nolikuma datums ir pievienotā elektroniskā paraksta

un laika zīmoga datums

1. **Pasūtītājs**

|  |  |
| --- | --- |
| **Nosaukums** | Bauskas novada pašvaldības iestāde  “Bauskas apvienības pārvalde” |
| **Juridiskā adrese** | Uzvaras iela 6, Bauska, Bauskas nov.,  LV-3910 |
| **Reģistrācijas numurs** | 50900038281 |

1. **Cenu aptaujas priekšmets**

**Gāzes kondensācijas tipa apkures iekārtas nomaiņas dokumentācijas izstrāde, vecā gāzes katla demontāža un utilizācija, jauna gāzes katla piegāde un uzstādīšana** Īslīces pagastā, saskaņā ar Tehnisko specifikāciju (Nolikuma 1.pielikums) **un ievērojot AS “Gaso” noteiktos nosacījumus gāzes aparāta vai iekārtas nomaiņai/pārvietošanai (Nolikuma 5.pielikums).**

1. **Identifikācijas numurs**: **BAP/2-1/2025/47**
2. **Pasūtītāja kontaktpersona:**

Kristīne Latve, Bauskas apvienības pārvaldes, Īslīces pagasta nodaļas vadītāja, tālrunis 29359677, e-pasts: kristine.latve@bauskasnovads.lv .

Par Objekta apskates laiku jāvienojas ar Pasūtītāja kontaktpersonu. Pilnvarojums apskatei nav nepieciešams.

1. **Piedāvājumu iesniegšana, iesniegšanas veids un termiņš:** 
   1. Pretendents iesniedz vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai;
   2. Cenu aptaujas priekšmets netiek dalīts daļās. Pretendents piedāvājumu iesniedz par visu Cenu aptaujas priekšmeta apjomu.
   3. Pretendents savu piedāvājumu iesniedz **elektroniski līdz 2025. gada 11.jūlijam plkst. 12:00**, nosūtot uz e-pasta adresi: [bauska.parvalde@bauskasnovads.lv](mailto:bauska.parvalde@bauskasnovads.lv) .
   4. Pretendents piedāvājumu paraksta ar drošu elektronisko parakstu un laika zīmogu vai iesniedz elektroniskus papīra formas dokumentu faksimilattēlus ar visām oriģināla dokumenta grafiskajām un citām īpatnībām. Ja iesniegti oriģināla papīra dokumenta faksimilattēli, Pretendentam pēc Pasūtītāja pieprasījuma vienas dienas laikā jāiesniedz oriģinālie papīra formas dokumenti.

Pieteikumu paraksta pretendentu pārstāvēt tiesīgā persona ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai pilnvarotā persona, pievienojot pārstāvību apliecinošu dokumentu – pilnvaru

* 1. Pretendents tiesīgs iesniegt šifrētus dokumentus. Ja iesniegti šifrēti dokumenti, Pretendents ne vēlāk kā 30 minūšu laikā pēc piedāvājumu iesniegšanas termiņa beigām Pasūtītāja kontaktpersonai nosūta derīga elektroniska atslēga vai parole šifrētā dokumenta atvēršanai.

1. **Līguma nosacījumi:**
   1. Līguma izpildes termiņš **8 (astoņas) nedēļas no Līguma spēkā stāšanās dienas**.
   2. Garantijas laiks iekārtai un veiktajiem darbiem ir ne mazāks par **24 (divdesmit četri) kalendārie mēneši** no objekta nodošanas - pieņemšanas akta parakstīšanas brīža.
   3. Plānotā līgumcena: 8002 EUR bez PVN.
   4. Būvdarbu izpildes vieta (adrese): Lauktehnika 22, Rītausmas, Īslīces pagasts, Bauskas novads, LV-3901.
2. **Pretendentu kvalifikācijas prasības un iesniedzamie dokumenti**

Pretendentam jāatbilst šādām kvalifikācijas prasībām:

* 1. Pretendents ir fiziska vai juridiska persona, kas attiecīgi piedāvā tirgū veikt nepieciešamo piegādi un būvdarbus.
  2. Pretendents piekrīt Cenu aptaujas nolikuma noteikumiem un spēj piedāvāt nolikuma prasībām atbilstošu piegādi un darbus.
  3. Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistrā kā arī Būvkomersantu reģistrā. Par reģistrāciju Būvkomersantu reģistrā Pasūtītājs pārliecinās Būvniecības informācijas sistēmas (turpmāk – BIS) tīmekļvietnē <https://bis.gov.lv/bisp/lv/construction_companies>, kur ir pieejama Būvkomersantu reģistra datu bāze.
  4. Pretendentam iepriekšējo 5 (piecu) gadu laikā(2020.–2024. un 2025.gads piedāvājuma iesniegšanas brīdim) ir pozitīva pieredze vismaz 1 (viena) gāzes apkures katla piegādē un uzstādīšanā **ar jaudu ne mazāku par 25 kW**.
  5. Pretendents var nodrošināt **būvdarbu vadītāju (pārvades, uzglabāšanas, sadales un lietotāju gāzapgādes sistēmu un naftas apgādes sistēmu būvdarbu vadīšana)**, kurš atbilst šādām prasībām:
     1. Būvdarbu vadītājs iepriekšējo 5 (piecu) gadu laikā (2020.–2024. un 2025.gads līdz piedāvājuma iesniegšanas brīdim) ir vadījis vismaz 1 (viena) gāzes apkures katla uzstādīšanu **ar jaudu ne mazāku par 25 kW.**
     2. Būvdarbu vadītājam ir Latvijā akreditētas sertificēšanas institūcijas izsniegts vai līdzvērtīgas iestādes ārvalstīs izdots pārvades, uzglabāšanas, sadales un lietotāju gāzapgādes sistēmu un naftas apgādes sistēmu būvdarbu vadīšanas sertifikāts. Sertifikātam ir jābūt spēkā esošam.
  6. Pretendentam un tā speciālistam, kas veikts būvdarbu vadīšanu, līguma slēgšanas brīdī ir jābūt spēkā civiltiesiskās atbildības apdrošināšanai **ar minimālo atbildības limitu ne mazāk kā 10000 *euro*.**

1. **Pretendenta iesniedzamie dokumenti:**
   1. Kvalifikāciju apliecinošie dokumenti:
      1. Pieteikums dalībai iepirkumā, kas sagatavots atbilstoši formai Cenu aptaujas nolikuma **2.pielikumā**. Ja pretendents ir piegādātāju apvienība, pretendentam, iesniedzot pieteikumu dalībaiIepirkumā pieteikumā jānorāda visi piegādātāju apvienības dalībnieki.
      2. Informācija par pieredzi līdzīgu darbu veikšanā atbilstoši formai Cenu aptaujas nolikuma **3.pielikumā**, kurā ietverta informācija, kas apliecina pretendenta atbilstību nolikuma 7.4.apakšpunktā izvirzītajām prasībām un piedāvātā speciālista atbilstību nolikuma 7.5.apakšpunktā izvirzītajām prasībām.

Par Būvdarbos iesaistīto kvalificēto darbinieku sarakstā norādītā speciālista sertifikāta esamību un termiņiem Pasūtītājs pārliecinās BIS tīmekļvietnē <https://bis.gov.lv/bisp/lv/specialist_certificates> , kur ir pieejama Būvspeciālistu reģistra datu bāze.

* + 1. Atbilstību Cenu aptaujas nolikuma 7.6.apakšpunktā izvirzītajām prasībām, ka Cenu aptaujas līguma slēgšanas brīdī tiks noslēgts līgums par civiltiesiskās atbildības apdrošināšanas **vai iesniegta** spēkā esoša civiltiesiskās atbildības **apdrošināšanas polises kopija limitu ne mazāk kā 10000 *euro***, kas ir spēkā visu Cenu aptaujas līguma darbības laiku, Pretendents **apliecināja parakstot pieteikumu Cenu aptaujai (2.pielikums)**.
  1. **Tehniskais piedāvājums**
     1. Tehniskais piedāvājums, kas sagatavots atbilstoši Tehniskajai specifikācijai (1. pielikums).
     2. Apliecinājums par piedāvāto garantijas periodu (mēnešos). **Apliecinājumu iekļauj Pieteikumā dalībai iepirkumā (2. pielikums).**
  2. **Finanšu piedāvājums**
     1. Finanšu piedāvājums jāsagatavo atbilstoši formai Cenu aptaujas nolikuma **4.pielikumā** “Finanšu piedāvājums”.
     2. Pretendents kopējo piedāvājuma cenu EUR bez PVN ar ne vairāk kā 2 (divām) zīmēm aiz komata.
     3. Pretendents finanšu piedāvājumā norādītajās cenāsiekļauj visas izmaksas, kas attiecas un ir saistītas ar līguma izpildi, proti, visus ar piegādi un darbu izpildi saistītos izdevumus, tai skaitā, materiālu, darba algas, piegādes un citas izmaksas un visus Latvijas Republikas normatīvajos aktos paredzētos nodokļus un nodevas, izņemot PVN.
     4. Pretendenta finanšu piedāvājumā norādītajai cenai ir jābūt nemainīgai visā Cenu aptaujas līguma darbības laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas izmaiņām un šo procesu radītās sekas Pretendentam ir jāprognozē un jāaprēķina, sagatavojot finanšu piedāvājumu.

1. **Piedāvājuma izvēles kritērijs**
   1. Piedāvājums ar zemāko cenu, kas pilnībā atbilst Cenu aptaujas noteikumiem (gadījumā, ja tiks nolemts piešķirt līguma slēgšanas tiesības). Ja pārbaudot piedāvājumā iekļauto informāciju, konstatē, ka tā neatbilst Cenu aptaujas nolikumā noteiktajām prasībām vai nav iesniegti visi prasītie dokumenti, pretendents tiek noraidīts un turpmāk netiek vērtēts.
   2. Vērtējot piedāvājumu, tiek ņemta vērā piedāvājuma kopējā cena bez pievienotās vērtības nodokļa.
   3. Ja tiks saņemti vairāki cenu piedāvājumi par vienādu summu, līguma slēgšanas tiesības tiks piešķirtas pretendentam, kurš piedāvās garāku garantijas perioda termiņu.
2. **Informācija par līgumu**
   1. Pasūtītājs slēdz līgumu ar izraudzīto pretendentu.
   2. Pasūtītājs ir tiesīgs neslēgt līgumu, ja pretendenta piedāvātā līgumcena pārsniedz Pasūtītājam pieejamo finansējumu.
   3. Līgumu sagatavo Pasūtītājs un iesniedz to pretendentam, kuram piešķirtas līguma slēgšanas tiesības.
   4. Ja Iepirkumā izraudzītais Pretendents 10 dienu laikā nenoslēdz līgumu ar Pasūtītāju, Pasūtītājs ir tiesīgs pieņemt lēmumu slēgt līgumu ar nākamo pretendentu, kurš iesniedzis piedāvājumu ar zemāko cenu.
3. **Nolikuma pielikumi**

Cenu aptaujas nolikumam ir 6 (seši) pielikumi – nolikuma neatņemamas sastāvdaļas:

1.pielikums“Tehniskā specifikācija” (forma);

2.pielikums “Pieteikums dalībai iepirkumā” (forma);

3.pielikums “Informācija par pieredzi līdzīgu darbu veikšanā” (forma);

4.pielikums “Finanšu piedāvājums” (forma);

5.pielikums “AS “Gaso” 01.04.2025. Nosacījumi gāzes aparāta vai iekārtas nomaiņai/pārvietošanai

Bauskas novada pašvaldības iestāde

“Bauskas apvienības pārvalde” vadītāja L.Vasiļauska